鐵板餐

鐵板餐係香港一種特色嘢食，同日本嘅鐵板燒相似，主要唔同嘅地方係煎熟之後先放上加熱咗嘅鐵板上面，令食物喺入口前仍能大致保持熱度。鐵板餐源於港式西餐廳同茶餐廳，而家嘅港式快餐店亦普遍供應。而喺台灣某啲供應粵菜或港式飲茶餐廳都會供應，並將佢雅化。

史
根據香港食家唯靈話，鐵板餐係1956年開張嘅美心餐廳首創，之後俾香港其他西餐廳同茶餐廳跟風。

食材
鐵板餐以肉類為主，好似牛扒、豬扒同雞扒等，有啲鋪頭會供應較具特色嘅食品，好似燒春雞、豬仔骨等。鐵板喺上枱後，會即時淋上汁料，鐵板嘅熱力會令汁料變暖，從而增加汁料入口嘅美味感。

香港大家樂快餐店霸王鐵板餐電視廣告 

香港食品